ASTEQSI 1
Menhu-yi?
ACU I TZEMREḌ AŢ-ŢXEDMEḌ?
Meyyez ɣef liḥala-yagi: Kamila tesea azal n eecṛa ddqayeq kan segmi i tewweḍ ɣer yiwet n ssehṛa, dɣa tesla i yiwet n taɣect i tessen mliḥ teqqar-as-d:
“Ayɣer akka i tbeddeḍ dagi weḥd-em?”
Ţ-ţamdakkelt-is Nada i s-d-ihedṛen. Nada teṭṭef snat n teqreetin n lbirra ldint, tefka yiwet i Kamila, tenna-yas: “Ur yi-d-qqar ara belli mazal-ikem ţ-ţamecṭuḥt i tissit. Acu yellan ma tezhiḍ akka cwiyya!”
Kamila tugi aţ-ţsew. Meena ur tebɣi ara ad iɣiḍ lḥal tamdakkelt-is. Nada ţ-ţaḥbibt-is, yerna ţ-ţaqcict n leali. Ma yella neţţat ttess, ihi mačči d ayen n diri, neɣ ala? Kamila tenna deg wul-is: “Yakk d lbirra kan, mačči d lkif.”
Lukan i telliḍ deg wemkan n Kamila, acu ara txedmeḍ?
XEMMEM CWIYYA!
Bac aţ-ţeṭṭfeḍ leqrar yelhan di liḥala am tagi, teḥwaǧeḍ aţ-ţissineḍ iman-ik (ccexṣiyya-k), yeeni acu n ṣṣenf n leebd i telliḍ. Aţ-ţissineḍ iman-ik lmeena-s aţ-ţeẓreḍ d acu-ten lumuṛ iɣef i teţdafaeeḍ d wayen swayes i teţţamneḍ. Ayagi a k-d-yefk tazmert aţ-ţḥekmeḍ di tudert-ik bac ur teţţaǧǧaḍ ara wiyaḍ ad ḥekmen deg-s deg wemkan-ik.—1 Ikurintiyen 9:26, 27.
Amek ara tessiwḍeḍ aţ-ţeṭṭfeḍ akken ilaq di leqrar am wagi? Bdu qbel s leǧwab ɣef yesteqsiyen-a.
1 DEG WACU I ẒEWREΓ?
Ma yeẓra walbeeḍ d acu yakk i gezmer a t-yexdem, d acu-tent ṣṣifat i gesea, ad yeţkel akteṛ ɣef yiman-is.
LEMTEL SEG WEDLIS IQEDSEN: Amceggee Bulus yura imeslayen-a: “Γas xuṣṣeɣ di lhedṛa, ur xuṣṣeɣ ara di tmusni.” (2 Ikurintiyen 11:6) Imi Bulus yefhem mliḥ Adlis Iqedsen, ur yefcil ara asmi t-seeddan kra n leibad deg ujeṛṛeb. Ur ten-yeǧǧi ara a t-ssenquqlen s uqejjem-nsen.—2 Ikurintiyen 10:10; 11:5.
SSENQED IMAN-IK: Kteb ukessar-a yiwet n lḥaǧa i tzemreḍ aţ-ţxedmeḍ neɣ i tessneḍ aţ-ţxedmeḍ.
Tura, kteb yiwet si ṣṣifat timeqranin i teseiḍ. (Di lemtel: ahat teţţarraḍ ddehn-ik, d asaxi i telliḍ, yella fell-ak leţkal, neɣ d ayen nniḍen.)
2 DEG WACU I XUṢṢEΓ?
Am ssnesla, ma tella deg-s yiwet n txelxalt ur neǧhid ara, ssnesla-nni meṛṛa aţ-ţxaṣṣ lǧehd. Akken daɣen ula d ccexṣiyya-inek: ma teǧǧiḍ ayen ideg i txuṣṣeḍ a k-yeɣleb, ccexṣiyya-inek meṛṛa aţ-ţefsed.
LEMTEL SEG WEDLIS IQEDSEN: Bulus yella yeẓra deg wacu i gxuṣṣ. Yura imeslayen-agi: “Daxel-iw, stummuneɣ s ccariea n Yillu, lameena ţwaliɣ di lemfaṣel-iw ccariea nniḍen i geţnaɣen d ccariea n tedmi-w [lefhama-w]; teţţarra-yi d akli n ccariea n ddnub.”—Iṛumaniyen 7:22, 23.
SSENQED IMAN-IK: Ger leḥwayeǧ ideg i txuṣṣeḍ, anta i glaq aţ-ţnadiḍ a ţ-tɣelbeḍ?
3 ACU-TEN LMEQSUDAT-IW?
Eeni a k-d-yas di lbal aţ-ţrekbeḍ deg uṭaksi w’aţ-ţiniḍ i unehhaṛ ad iţezzi alamma ifukk-as liṣuns? Annect-a d lehbala, yerna a d-yas ɣlay!
Acu ara d-tlemdeḍ si lemtel-agi? Ma teseiḍ leqsed, ayagi a k-yefk lewhi di tudert-ik iwakken ur teţdewwiṛeḍ ara deg yiwen wemkan. Meena, aţ-ţeẓreḍ s anda i tţedduḍ d wamek ara tawḍeḍ.
LEMTEL SEG WEDLIS IQEDSEN: Bulus yura ayagi: “Mačči d ahummu i ţhummuɣ.” (1 Ikurintiyen 9:26) Bac ur yeţqabal ara timsal n ddunit mebla ma ixemmem-asent, yella iteṭṭef lmeqsudat yerna iteddu akken ara ten-yaweḍ.—Ifilibiyen 3:12-14.
SSENQED IMAN-IK: Kteb ukessar-a tlata lmeqsudat i tebɣiḍ aţ-ţawḍeḍ ssya ɣef useggas.
4 S WACU I ŢŢUQENNEEΓ?
Ma ulac leḥwayeǧ i k-iqenneen, ur tseeeuḍ ara ṛṛay. Aţ-ţiliḍ am tata, aţ-ţeţbeddileḍ ṣṣifa bac aţ-ţcabiḍ ilmeẓyen nniḍen; annect-a a d-ibeggen belli ur teseiḍ ara ccexṣiyya ara yilin s ṣṣeḥ d ayla-k.
Lameena, ma yella lefeayel-ik bnan ɣef leḥwayeǧ i k-iqenneen, aţ-ţeṭṭfeḍ di ccexṣiyya-k ayen bɣun xedmen-t wiyaḍ.
LEMTEL SEG WEDLIS IQEDSEN: Nnbi Danyil, “iṭṭef leqsed” mi gella d ilemẓi ad yeţḥessis i lumuṛ n Ṛebbi, ɣas yeţwaezel ɣef imawlan-is. (Danyil 1:8) Danyil yessaweḍ ad yeṭṭef deg wawal-is; ieac elaḥsab n wayen swayes i geţţuqennee.
SSENQED IMAN-IK: S wacu i teţţuqenneeḍ? Di lemtel: Tumneḍ s Ṛebbi? Ma tumneḍ, acuɣer? Acu n ţţbut i k-iqenneen, kečč, belli Ṛebbi yella s ṣṣeḥ?
Tumneḍ s ṣṣeḥ belli lumuṛ n Ṛebbi nefeen-k? Ma tumneḍ, acuɣer?
Ihi, ɣer wacu i tebɣiḍ aţ-ţcabiḍ: ɣer yifer i geţţawi ubeḥri neɣ ɣer ttejṛa ara yeqqimen tbedd ɣas ad eeddint fell-as tbuciḍanin? Sseǧhed ccexṣiyya-k, aţ-ţiliḍ am ttejṛa-ya. Akka, aţ-ţizmireḍ a d-tǧawbeḍ ɣef westeqsi: Menhu-yi?
kab_Latn twi_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn